ກຸ່ມບໍລິສັດ ເອເວີແກຣນຂອງ ຈີນ ກຽມພ້ອມຊໍາລະໜີ້ ຕາມຂີດກໍານົດ ຫຼັງຈາກມີຄວາມສົງໄສ ໃນຄວາມສາມາດຂອງການຊໍາລະ
ທະນາຄານກາງ, ໜ່ວຍງານການຄວບຄຸມເບິ່ງແຍງດ້ານທະນາຄານ ແລະການປະກັນໄພ, ແລະຜູ້ຄວບຄຸມຄຸ້ມຄອງ ຍັງໄດ້ກ່າວວ່າ ຄວາມສ່ຽງຕໍ່ພາກອະສັງຫາລິມະຊັບໃນວົງກ້ວາງ ສາມາດຄວບຄຸມໄດ້.
ຫຼັງຈາກຫາກໍຜ່ານຜ່າເສັ້ນຕາຍຂອງການຊຳລະໜີ້ມາ, ກຸ່ມບໍລິສັດເອເວີແກຣນຂອງຈີນ ໄດ້ຕົກຢູ່ໃນພາວະຜິດສັນຍາໃນການຊໍາລະໜີ້ສິນອີກຄັ້ງ, ໂດຍມີຄວາມຄິດເຫັນຕ່າງໆໃນແງ່ລົບຈາກຜູ້ພັດທະນາອະສັງຫາລິມະຊັບ ທີ່ຄາດຫວັງໃນການມີສ່ວນຮ່ວມໂດຍກົງຂອງລັດຖະບານ ແລະການດໍາເນີນງານປັບປຸງໂຄງສ້າງໜີ້ສິນນັ້ນ, ອີງຕາມອົງການຂ່າວຣອຍເຕີ ທີ່ລາຍງານຈາກຮົງກົງໃນວັນທີ 6 ທັນວານີ້ ຫຼັງຈາກໄດ້ຊໍາລະໜີ້ດ້ວຍພັນທະບັດ ໃນເວລາ 11 ໂມງ ສາມຄັ້ງໃນຊ່ວງໄລຍະສອງເດືອນທີ່ຜ່ານມາ, ກຸ່ມບໍລິສັດເອເວີແກຣນ ຈະຕ້ອງປະເຊີນກັບໄລຍະເວລາ 30 ມື້ທີ່ບໍ່ໄດ້ຈ່າຍໜີ້ ໃກ້ຈະສິ້ນສຸດອີກຄັ້ງ ໃນວັນຈັນມື້ນີ້, ໂດຍໃນຄັ້ງນີ້ເປັນຈໍານວນເງິນເຖິງ 82 5 ລ້ານໂດລາ ແຕ່ ອີງຕາມຖະແຫຼງການໃນຕອນແລງຂອງມື້ວັນສຸກທີ່ຜ່ານມາກ່າວວ່າ ເຈົ້າໜີ້ຕ້ອງການເງິນ 260 ລ້ານໂດລາ ແລະນັ້ນ ບໍ່ສາມາດຮັບປະກັນເງິນທຶນພຽງພໍສໍາລັບການຈ່າຍຄືນແບບພັນທະບັດ ອັນໄດ້ກະຕຸ້ນໃຫ້ທາງການຮ້ອງຫາປະທານຂອງບໍລິສັດ ແລະເຮັດໃຫ້ມູນຄ່າຂອງຫຸ້ນໃນຕະຫຼາດ ຫລຸດລົງຫຼາຍກວ່າ ນຶ່ງສ່ວນຫົກ ໃນວັນຈັນມື້ນີ້ ກຸ່ມບໍລິສັດເອເວີແກຣນ ແມ່ນເຄີຍເປັນນັກພັດທະນາອະສັງຫາລິມະຊັບ ທີ່ຂາຍໄດ້ຍອດສູງທີ່ສຸດ, ແຕ່ປັດຈຸບັນ ກໍາລັງປະເຊີນກັບຈໍານວນໜີ້ສິນທີ່ມີຫຼາຍກວ່າ 300 ຕື້ໂດລາ, ເຊິ່ງໝາຍຄວາມວ່າ ການລົ້ມລະລາຍລົງ ອາດຈະສົ່ງຜົນກະທົບໄປທົ່ວພາກສ່ວນອະສັງຫາລິມະຊັບ ແລະພາກສ່ວນອື່ນໆກໍເປັນໄດ້ ຖະແຫຼງການໃນມື້ວັນສຸກ ທີ່ຕິດຕາມໂດຍເຈົ້າໜ້າທີ່ໃນມົນທົນກວາງດົງ (Guangdong) ເຊິ່ງເປັນບ້ານເກີດຂອງຕົນນັ້ນກ່າວວ່າ ພວກເຂົາເຈົ້າຈະສົ່ງທີມໄປທີ່ກຸ່ມບໍລິສັດເອເວີແກຣນ ຕາມຄໍາຮຽກຮ້ອງຂອງຜູ້ພັດທະນາ ເພື່ອຄວບຄຸມກັບການຈັດການທີ່ມີຄວາມສ່ຽງ, ເສີມສ້າງຄວາມເຂັ້ມແຂງພາຍໃນ ແລະບໍາລຸງຮັກສາການປະຕິບັດງານຕ່າງໆ ທະນາຄານກາງ, ໜ່ວຍງານການຄວບຄຸມເບິ່ງແຍງດ້ານທະນາຄານ ແລະການປະກັນໄພ, ແລະຜູ້ຄວບຄຸມຄຸ້ມຄອງ ຍັງໄດ້ອອກຖະແຫຼງການ, ໂດຍກ່າວວ່າ ຄວາມສ່ຽງຕໍ່ພາກອະສັງຫາລິມະຊັບໃນວົງກ້ວາງ ສາມາດຄວບຄຸມໄດ້ ທະນາຄານປະຊາຊົນຂອງຈີນ ກ່າວວ່າ ຄວາມສ່ຽງໄລຍະສັ້ນຈາກບໍລະສັດອະສັງຫາລິມະຊັບພຽງແຫ່ງດຽວ ຈະບໍ່ເປັນບ່ອນທໍາລາຍຕໍ່ຕະຫຼາດເງິນທຶນໃນໄລຍະກາງ ຫຼືຍາວໄດ້ ການຂາຍເຮືອນ, ການຊື້ທີ່ດິນ ແລະການຈັດຫາເງິນທຶນ “ແມ່ນໄດ້ກັບເຂົ້າສູ່ສະພາວະທີ່ເປັນປົກກະຕິແລ້ວ ຢູ່ໃນປະເທດຈີນ,” ພວກເຂົາເຈົ້າໄດ້ກ່າວ ນັກວິເຄາະກ່າວວ່າ ຄວາມພະຍາຍາມຮ່ວມກັນຂອງທາງການ ເປັນສັນຍານໃຫ້ກຸ່ມບໍລິສັດເອເວີແກຣນຄ່ອຍໆເຂົ້າສູ່ຂະບວນການປັບປຸງໂຄງສ້າງໜີ້ ທີ່ມີການຈັດການເພື່ອຫຼຸດຄວາມສ່ຽງຢ່າງເປັນລະບົບ